Lasse Jensen
Lasse Jensen, f. 23.12.1946, dansk journalist. Jensen blev ansat på DR i 1969; han har bl.a. arbejdet på Orientering og været chef for TV-Avisen 1983-87. I 1993-96 var han souschef på TV2-Nyhederne, men vendte derpå atter tilbage til DR. I 1999 oprettede han produktionsselskabet Jensen & Kompagni i samarbejde med Easy Film A/S. Selskabet har siden 2001 bl.a. produceret radioprogrammet Mennesker og medier til DRs P1; her virker Jensen selv som vært.